Polițiștii din Vrancea au descoperit un tânăr de 20 de ani care nu a avut niciodată acte

Polițiștii de la Postul Transporturi Feroviare din Focșani au descoperit, în cadrul unei acțiuni de rutină, un tânăr de 20 de ani care nu a avut acte niciodată, explicația mamei sale fiind că nu a avut timp să ajungă la Oficiul de Stare Civilă, informează MEDIAFAX.

Descoperirea a fost făcută zilele trecute în timp ce polițiștii de la Transporturi desfășurau o acțiune în gările și trenurile din județul Vrancea.

În Gara Focșani, agenții au vrut să legitimeze un tânăr, dar au aflat că acesta nu are acte. Ulterior, polițiștii au aflat de la mama tânărului, care are aproximativ 20 de ani, din Buzău, că respectivul nu a avut acte niciodată.